b'\n_START_ARTICLE_\nEva \xc5\xa0kofi\xc4\x8d Maurer\n_START_SECTION_\n\xc5\xbdivljenje\n_START_PARAGRAPH_\nNjena mati Ne\xc5\xbea Maurer je pesnica in pisateljica, o\xc4\x8de pa je novinar. Po \xc5\xa1olanju v Sloveniji je Eva opravila \xc5\xa1tudij za klovneso na Dr\xc5\xbeavni akademiji za cirku\xc5\xa1ko in estradno umetnost (GUCEI) v Moskvi ter \xc5\xa1tudij gledali\xc5\xa1ke in radijske re\xc5\xbeije na Gledali\xc5\xa1ki akademiji v Sankt Peterburgu. Od leta 1992 je imela \xc5\xa1tevilne samostojne gledali\xc5\xa1ko-klovnske in literarne nastope po Sloveniji, povezane tudi s promocijo branja pri najmlaj\xc5\xa1ih. Snema niz oddaj za Televizijo Koper in Radiotelevizijo Slovenija. Izdala je \xc5\xbee tri knjige pravljic in tri slikanice ter zgo\xc5\xa1\xc4\x8denko z otro\xc5\xa1kimi pesmimi. Od leta 2004 je ustanoviteljica in umetni\xc5\xa1ki vodja Rde\xc4\x8dih noskov - klovnov zdravnikov, Dru\xc5\xa1tva za pomo\xc4\x8d bolnim in trpe\xc4\x8dim.'